CELEX: 52015PC0666
Language: hu
Date: 2015-12-18
Title: Javaslat A TANÁCS HATÁROZATA az Európai Közösség és Oroszország közötti visszafogadási megállapodás által létrehozott visszafogadási vegyes bizottság ajánlására vonatkozó, a meghallgatások egyeztetését szükségessé tevő visszafogadási kérelmek tekintetében történő uniós állásfoglalás meghatározásáról

EURÓPAI BIZOTTSÁG
            Brüsszel, 2015.12.18.
            COM(2015) 666 final
            2015/0305(NLE)
            Javaslat
            A TANÁCS HATÁROZATA
            az Európai Közösség és Oroszország közötti visszafogadási megállapodás által létrehozott visszafogadási vegyes bizottság ajánlására vonatkozó, a meghallgatások egyeztetését szükségessé tevő visszafogadási kérelmek tekintetében történő uniós állásfoglalás meghatározásáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               Az Európai Unió és Oroszország közötti visszafogadási megállapodás 2007. június 1-jén lépett hatályba.  A megállapodás 19. cikke (1) bekezdésének b) pontja értelmében a visszafogadási vegyes bizottság „határoz a megállapodás egységes végrehajtásához szükséges szabályokról”. A bizottság 2007. július 25-i, 1/2007  határozatával elfogadott eljárási szabályzata 6. cikkének (3) bekezdése értelmében a bizottság ajánlásokat fogadhat el.
            
            
               A visszafogadási vegyes bizottság 2009. június 2-án fogadta el a meghallgatások egyeztetését szükségessé tevő visszafogadási kérelmekkel kapcsolatos első ajánlást. Úgy tűnt, hogy ezt az ajánlást egy második ajánlásnak kell egyértelműsítenie azért, hogy iránymutatást adjon arra az esetre, amikor a meghallgatások egyeztetésére vonatkozó határidőket nem lehet betartani és a meghallgatásokat át kell ütemezni.
            
            
               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               Az e tanácsi határozatjavaslathoz csatolt ajánlás tervezetét az orosz féllel megvitatták és arról megállapodtak a bizottság 12., 13. és 14. ülésén, és azt szoros együttműködésben készítették el azokkal a tagállamokkal, amelyek szintén jelen voltak a bizottság kérdésnek szentelt ülésein. Az integrációs, migrációs és kiutasítási munkacsoport kitűzött ülésének hiányában a Bizottság 2014. október 20-án konzultációt folytatott erről az ajánlástervezetről a bel- és igazságügyi tanácsadókkal, akik nem tettek észrevételt.
            
            
            
               3. PÉNZÜGYI ÉS KÖLTSÉGVETÉSI HATÁS
            
            
               E javaslatnak nincsenek az EU költségvetését érintő vonzatai.
            
            
               2015/0305 (NLE)
            
            
               Javaslat
            
            
               A TANÁCS HATÁROZATA
            
            
               az Európai Közösség és Oroszország közötti visszafogadási megállapodás által létrehozott visszafogadási vegyes bizottság ajánlására vonatkozó, a meghallgatások egyeztetését szükségessé tevő visszafogadási kérelmek tekintetében történő uniós állásfoglalás meghatározásáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 79. cikke (3) bekezdésére, összefüggésben 218. cikke (9) bekezdésével,
            
            
               tekintettel az Európai Bizottság javaslatára,
            
            
               mivel:
            
            
               (1)Az Európai Közösség és az Oroszországi Föderáció közötti, 2006. május 25-i visszafogadási megállapodás
                  1
                (a továbbiakban: a visszafogadási megállapodás) 2007. június 1-jén lépett életbe.
            
            
               (2)A visszafogadási megállapodás 19. cikke vegyes bizottságot állít fel, amely felelős a benne foglalt feladatok elvégzéséért.
            
         
         
            
               (3)A megállapodás 19. cikke (1) bekezedésének b) pontja előírja, hogy a visszafogadási vegyes bizottság „határoz a megállapodás egységes végrehajtásához szükséges szabályokról”.
            
            
               (4)A visszafogadási eljárás egyik eleme a megállapodásban előírt meghallgatás, amelyről a 9. cikk (4) bekezdése értelmében akkor kell megállapodni, amikor a kérelmező fél a megállapodás 2. és 3. mellékletében felsorolt dokumentumok közül egyet sem tud csatolni a visszafogadási kérelemhez, 
            
            
               (5)A visszafogadási vegyes bizottság 2009. június 2-án fogadta el a meghallgatások egyeztetését szükségessé tevő visszafogadási kérelmekkel kapcsolatos első ajánlást. Úgy tűnt, hogy ezt az ajánlást egy második ajánlásnak kell tisztáznia azért, hogy iránymutatást adjon arra az esetre, amikor a meghallgatások szervezésére vonatkozó határidőket nem lehet betartani és a meghallgatások átütemezése szükséges. 
            
            
               (6)Ezért indokolt meghatározni az Unió álláspontját a meghallgatások szervezését igénylő visszafogadási kérelmekre vonatkozó, a bizottság által elfogadandó ajánlásokkal kapcsolatban,
            
            
               ELFOGADTA EZT A HATÁROZATOT: 
            
            
               1. cikk
            
            
               1. Az Európai Közösség és az Oroszországi Föderáció közötti visszafogadási megállapodás 19. cikke által létrehozott visszafogadási vegyes bizottságon belül elfogadandó uniós álláspont – a visszafogadásról, a meghallgatások egyeztetését igénylő visszafogadási kérelmekkel kapcsolatban – az e határozathoz mellékelt visszafogadási vegyes bizottsági ajánlástervezeten alapul.
            
            
               2. A visszafogadási vegyes bizottságban az Uniót képviselő személyek a Tanács további határozata nélkül elfogadhatnak kisebb technikai módosításokat a vegyes bizottság ajánlástervezetéhez.
            
            
               Kelt Brüsszelben, 
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 129., 2007. május 17., 40. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2015.12.18.
            COM(2015) 666 final
            MELLÉKLET
            a következőhöz:
            a Tanács határozatjavaslata
            az Európai Közösség és Oroszország közötti visszafogadási megállapodás által létrehozott visszafogadási vegyes bizottság ajánlására vonatkozó, a meghallgatások egyeztetését szükségessé tevő visszafogadási kérelmek tekintetében történő uniós állásfoglalás meghatározásáról
            
               
         
         
            
               AZ EURÓPAI KÖZÖSSÉG ÉS AZ OROSZORSZÁGI FÖDERÁCIÓ KÖZÖTTI 2006. MÁJUS 25-I VISSZAFOGADÁSI MEGÁLLAPODÁS ÁLTAL LÉTREHOZOTT VISSZAFOGADÁSI VEGYES BIZOTTSÁG MÁSODIK AJÁNLÁSA
            
            
               a meghallgatások egyeztetését igénylő visszafogadási kérelmekkel kapcsolatban 
            
            
               „” 
            
            
               A BIZOTTSÁG
            
            
               Tekintettel az Oroszországi Föderáció és az Európai Unió közötti 2006. május 25-i visszafogadási megállapodás (a továbbiakban: a megállapodás) és különösen annak 19. cikkének (1) bekezdése, valamint a visszafogadási vegyes bizottság 2005. július 25-i eljárási szabályzatának 6. cikkének (3) bekezdésére,
            
            
               mivel a meghallgatás a megállapodás előírása szerint a visszafogadási eljárás egyik eleme, és a 9. cikk (4) bekezdése szerint akkor kell arról megállapodni, amikor a kérelmező fél a megállapodás 2. és 3. mellékletében felsorolt egyik dokumentumot sem tudja csatolni a visszafogadási kérelemhez, 
            
            
               mivel a visszafogadási vegyes bizottság 1. sz. ajánlását a meghallgatások egyeztetését igénylő visszafogadási kérelmekkel kapcsolatban a bizottság 2009. június 2-án fogadta el (a továbbiakban: az 1. sz. ajánlás),
            
            
               mivel a megállapodás 20. cikke (1) bekezdésének f) pontja értelmében a visszafogadási kérelem feldolgozására vonatkozó határidőkkel kapcsolatos külön szabályokat kétoldalú végrehajtási jegyzőkönyvek tartalmazhatják.
            
            
               AZ ALÁBBI AJÁNLÁST TESZI:
            
            
               1.Az 1. sz. ajánlás (2) bekezdésével összhangban, amennyiben az Oroszországi Föderáció és az EU tagállamok közötti végrehajtási jegyzőkönyvekben nem határoznak meg a meghallgatás egyeztetésére vonatkozó határidőt, az nem haladhatja meg a visszafogadási kérelem kézhezvételétől számított 10 naptári napot, az 1. sz. ajánlás (1) bekezdésének hivatkozása szerint.
            
            
               2.Abban az esetben, ha a meghallgatás egyeztetésére nem került sor az ezen ajánlás (1) bekezdésében említett határidőn belül az adott személy nem jelent meg a meghallgatáson, a megkereső állam és a megkeresett állam a szükséges módon kapcsolatba lépnek és intézkedéseket tesznek a meghallgatás késedelem nélküli egyeztetésére.  
            
            
               3.Az ajánlás (1) bekezdésében említett határidőt vagy adott esetben a végrehajtási jegyzőkönyvben előírt határidőt meg kell hosszabbítani az értesítésben szereplő határidőig, amennyiben a megkereső állam a megkeresett államot a meghallgatás egyeztetésére kitűzött határidőn belül értesíti az adott személy meghallgatáson való részvételének elhalasztásáról.
            
            
               4.A meghallgatás egyeztetésének határideje, amelyet ezen ajánlás (3) bekezdésében említett körülmények figyelembe vételével állapítottak meg, nem haladhatja meg a visszafogadási kérelem kézhezvételétől számított 60 naptári napot, kivéve ha az ügy különleges körülményei indokolttá teszik a meghallgatás említett határidőn túli egyeztetését. 
            
            
               Az Oroszországi Föderáció részéről 
                     Az Európai Unió részéről